**INTEL·LIGÈNCIA, PENSAMENT, CONEIXEMENT...**

**Apunts del prof. Pau López - 2007**

**Intel·ligència: habilitats per adquirir i utilitzar coneixements per resoldre problemes i adaptar-se al món (Woolfolk, 1999); mesura del rang d’habilitats intel·lectuals d’un** individu (Henson i Eller, 2000); capacitat que es reflexa en la intencionalitat i orientació adreçades a metes que s’infereixen de la conducta dels éssers humans i alguns animals. La intel·ligència es pot representar com una amalgama organitzada d’estructures i processos cognitius (Best, 2001); destreses verbals, de solució de problemes, d’adaptació i aprenentatge de les experiències quotidianes (Santrock, 2001).

**Intel·ligència pràctica:** conjunt d’aptituds intel·lectuals que s’utilitzen per solucionar problemes de la vida quotidiana (Berger, 2000).

**Intel·ligència experiencial:** mediació de l’experiència en el món intern i extern de l’individu (Henson i Eller, 2000).

**Intel·ligència contextual:** coneixement del món extern, saviesa de carrer (Henson i Eller, 2000).

**Intel·ligència emocional**: coneixement emocional de si mateix i destresa per manejar i llegir emocions, així com de manejar relacions (Santrock, 2001).

**Intel·ligència fluïda:** les variants d’intel·ligència bàsica que permet aprendre de forma ràpida i exhaustiva, amb les capacitats subjacents com la memòria immediata, el pensament abstracte i la velocitat de raonament (Berger, 2000).

**Intel·ligència cristalitzada:** els tipus de capacitat intel·lectual que reflecteixen l’aprenentatge acumulat, com el vocabulari i els coneixements generals (Berger, 2000).

**PENSAMENT**

En relació al concepte de *pensament*, que el podem entendre com una manifestació de la intel·ligència, en els sis manuals consultats hi trobem les tipologies i explicacions següents:

**Pensament: manipulació i transformació d’informació en la memòria, per formar conceptes, raonar, pensar críticament i resoldre problemes** (Santrock, 2001); raonament, consideració, desenvolupament de tàctiques, estratègies, tècniques i mètodes (Henson i Eller, 2000).

**Pensament reflexiu:** pensament que es refereix al jo, s’ocupa dels nostres processos mentals, com reflexions per avaluar les pròpies capacitats o supervisar el progrés (Lefrançois, 2001).

**Pensament convergent**: expressió de Guilford per referir-se a la forma de raonar que porta a una única solució correcta (Lefrançois, 2001).

**Pensament divergent:** expressió de Guilford (1986) per referir-se a la forma de raonar que porta a solucions diferents (Lefrançois, 2001); comença en l’específic i generalitza a aplicacions més àmplies (Henson i Eller, 2000).

**Pensament dialèctic:** pensament que es caracteritza per entendre els pros i contres, avantatges i inconvenients, possibilitats i limitacions inherents a cada idea i a cada acció; integració de les creences i experiències pròpies amb totes les contradiccions i incoherències amb les que ens trobem (Berger, 2000).

**Pensament postformal:** tipus de pensament adult que serveix per resoldre problemes de la vida real. És menys abstracte i absolut que el pensament formal, s’adapta millor a les incoherències de la vida i és més dialèctic, capaç de combinar elements contradictoris (Berger, 2000).

**Pensament crític:** pensar de forma reflexiva i productiva, avaluar l’evidència (Santrock, 2001); avaluació de les conclusions per mitjà de l’examen lògic i sistemàtic del problema, les proves i la solució (Woolfolk, 1999).

Pensament intuïtiu: donar passos creatius per corregir les percepcions o arribar a solucions factibles (Woolfolk, 1999).

**Pensament analògic:** mètode heurístic en el que es limita la recerca de solucions a les situacions similars a les que es manegen (Woolfolk, 1999).

**Pensament reversible:** pensament cap enrere, del final a l’inici (Woolfolk, 1999).

**CONEIXEMENT**

El tercer concepte que analitzem és el de *coneixement*. En relació a aquest concepte, en els sis manuals consultats hi trobem les tipologies i explicacions següents:

**Coneixement general: informació que és útil per a moltes tasques i situacions** diferents (Woolfolk, 1999).

**Coneixement semàntic:** coneixement general, coneixement del món o coneixement lliure de context (Best, 2001).

**Coneixement declaratiu:** informació verbal, fets, *saber què* (Woolfolk, 1999); informació actual que es pot descriure, sota el control de l’individu (Best, 2001).

**Coneixement procedimental**: *saber com*, coneixement que es manifesta quan realitzem una tasca (Woolfolk, 1999); coneixement que ja no entra a la consciència, expressat amb una habilitat (Best, 2001).

**Coneixement condicional:** *saber quan i per què* utilitzar el coneixement declaratiu i procedimental (Woolfolk, 1999).

**Coneixement específic de domini**: informació útil per una determinada situació (Woolfolk, 1999).

**Coneixement episòdic:** records que es basen en una experiència concreta (Best, 2001).

**Coneixement metacognitiu:** supervisió o reflex dels pensaments actuals o recents (Santrock, 2001); part del coneixement emmagatzemat que ens indica que utilitzem tasques, metes, accions i experiències diferents per processar diferents tipus d’informació (Henson i Eller, 2000).

**Coneixement personal:** creences de les persones en relació a les seves capacitats cognoscitives en comparació amb els altres (Henson i Eller, 2000).

**Coneixement social:** comprensió interpersonal, coneixement de les altres persones i situacions socials (Henson i Eller, 2000).

**... ...etc**

Volem afegir, aquí, les aportacions de **Gardner (1993)** que defineix la intel·ligència com la facultat que s’utilitza a l’hora de resoldre un problema. En la seva teoria de les **intel·ligències múltiples,** Gardner també **considera l’origen biològic i l’entorn cultural com a íntimament relacionats.** Així doncs, distingeix entre **vuit tipus d’intel·ligències** que tenen relació amb el grau de desenvolupament i d’intervenció de diferents àrees cerebrals: la **intel·ligència musical** (capacitat per a la percepció i producció musical), la **cinètico-corporal** (relacionada amb el control del moviment corporal), la **lògico-matemàtica** (capacitat per a la resolució de problemes), la **lingüística** (relacionada amb la capacitat i facilitat d’expressió verbal oral i escrita); **la espacial** (capacitat de visualització d’objectes des de diferents angles); la **interpersonal** (relacionada amb la capacitat de captar estats d’ànim, intencions o desigs dels altres i saber actuar en conseqüència); la **intrapersonal** (coneixement d’un mateix, capacitat d’autocontrol i de motivació) i **la naturalista.** Aquestes dues darreres tipologies d’intel·ligència coincideixen, en part, amb les característiques de la *intel·ligència emocional* (Salovey i Sluyter,1997; Goleman, 1997) i de la *intel·ligència exitosa* (Sternberg, 1997*).* Més endavant ens hi referirem amb més detall.

**... ...etc**